U iznimnim slučajevima, osobi upućenoj na službeno putovanje dopušteno je podmirivanje računa prijevoza zrakoplovom vlastitim sredstvima, izravno prijevozniku koji pruža uslugu prijevoza. U takvim iznimnim slučajevima, zaposlenik ili vanjski suradnik koji ne prima naknadu može zatražiti račun za prijevoz zrakoplovom naslovljen na vlastito ime ili na Zakladu. Sukladno tome, vanjski suradnik koji prima naknadu mora zatražiti račun za prijevoz zrakoplovom naslovljen isključivo na vlastito ime. Naknada troškova prijevoza zrakoplova priznaje se u visini plaćenog računa za prijevoz u ekonomskoj klasi. Osoba upućena na službeno putovanje dužna je za službena putovanja odabrati prijevozno sredstvo prema načelu ekonomičnosti. U iznimnim slučajevima, uz pisano odobrenje izvršnog direktora Zaklade, dozvoljeno je korištenje više klase prijevoza. Ako se za službeno putovanje koristi zrakoplov, prilikom predaje putnog naloga potrebno je priložiti i potvrde o ulasku u zrakoplov odnosno ukrcajne propusnice (boarding pass). Članak 18. Osobi upućenoj na službeno putovanje može biti odobrena upotreba osobnog vozila u službene svrhe. Naknada troškova korištenja osobnog vozila u službene svrhe obračunava se sukladno najvišim dozvoljenim neoporezivim iznosima utvrđenim zakonima i pravilnicima o dohotku važećim u Republici Hrvatskoj. Korištenje rent-a-car vozila odobrava izvršni direktor pisanim putem u iznimnim situacijama. Broj ukupno prijeđenih kilometara osobnim vozilom na službenom putovanju u tuzemstvu utvrđuje se na osnovu najkraće, a u nekim slučajevima najbrže udaljenosti (rute) prema daljinaru Hrvatskog autokluba (od mjesta rada zaposlenika Zaklade ili mjesta prebivališta ili boravišta do mjesta odredišta), a za službena putovanja u inozemstvo po istom načelu koristi se daljinar ViaMichelin: Michelin route planner (od mjesta rada zaposlenika Zaklade ili mjesta prebivališta ili boravišta do mjesta odredišta).

Članak 19. Troškovi korištenja autocesta, tunela, mostova, trajekata i naknada za korištenje garaže ili parkirališta koji nastanu prilikom upotrebe osobnog vozila u službene svrhe priznaju se u visini stvarno nastalih troškova, a isključivo predočenjem izvornih računa ili ispisom Elektroničke naplate cestarine (ENC), ako je primjenjivo Iznimno, trošak korištenja garaže ili parkirališta priznaje se i uz predočenje isključivo parkirne karte na kojoj je vidljiv iznos nastalog troška korištenja garaže ili parkirališta te datum i vrijeme dolaska i odlaska koji odgovaraju datumu i vremenu samog službenog putovanja na koje je osoba upućena. Troškovi transporta prtljage, utvrđeni u stavku 3. članka 9. ovog Pravilnika, priznaju se u visini stvarno nastalih troškova isključivo predočenjem izvornih računa. Troškovi prijevoza po mjestu službenog putovanja osobi upućenoj na službeno putovanje nadoknađuju se iz dnevnice. Troškovi javnog prijevoza (gradskog/prigradskog) koji se odnose na prvi dolazak u odredište službenog putovanja (od zračne luke, autobusnog ili željezničkog kolodvora ili pristaništa, do hotela odnosno mjesta poslovnog sastanka ako nema potrebe za noćenjem) i zadnji odlazak iz odredišta službenog putovanja (od hotela odnosno mjesta poslovnog sastanka ako nema potrebe za noćenjem, do zračne luke, autobusnog ili željezničkog kolodvora ili pristaništa), kao i trošak prijevoza do i od zračne luke, odnosno drugog mjesta polaska/dolaska

6